Man, vrou in huis se oprit geskietArgieffoto: SAPD/Facebook Athlenda Mathe, woordvoerder van Netcare 911, het gesê die voorval het by ŉ huis op die hoek van Florida- en Kretzschmarstraat in Westbury plaasgevind. Volgens berigte is ŉ 29-jarige vrou en ŉ man, glo in sy 40’s, omstreeks 19:30 in die oprit van hul woning geskiet. “Die vrou is net een keer geskiet, terwyl die man verskeie kere geskiet is. Paramedici van Netcare 911 en ander ambulansdienste het die paartjie op die toneel gestabiliseer voordat hulle na nabygeleë hospitale geneem is vir verdere behandeling.” Volgens Mathe word die presiese omstandighede van die voorval deur die polisie ondersoek.